stanford-oval/wikipedia huggingface dataset:
ABC (מכונית)
הערות שוליים

↑  היצרן "A.B.C. Motor Vehicle Manufacturing Company" mycompanies.fandom.com/wiki/A.B.C._Motor_Vehicle_Manufacturing_Company
↑  Kimes, Beverly Rae; Clark Jr, Henry Austin (1996). Standard Catalog of American Cars: 1805–1942. Iola, WI: Krause Publications. p. 13. ISBN 978-0-87341-428-9.
↑  דגמי "ABC (מכונית)" pinterest.com/pin/373306256603099150
↑  (אנ')Georgano, G.N., "A.B.C.," in G.N. Georgano, ed., "The Complete Encyclopedia of Motorcars 1885-1968" (Arkansas E.P. Dutton and Co., 1974), pp. 23.
↑  גלגל גבוה (High wheeler) הוא כינוי לסוג של מכונית המשתמשת בגלגלים בקוטר גדול הדומים לאלה המשמשים כלי רכב (עגלות) רתומים לסוסים. מכוניות אלה יוצרו עד שנת 1915 בעיקר בארצות הברית
↑  מנוע חיכוך הוא סוג של תיבת הילוכים המשתמשת בשני גלגלים בתיבת ההעברה כדי להעביר כוח לגלגלי הנהיגה ולא למערכת שרשרת וגלגלים. הבעיה במערכת הנעה מסוג זה היא שהיא לא יעילה במיוחד, מכיוון שלגלגל הפלט יש רוחב, שטח המגע מתפרש על פני רדיוסים שונים בדיסק הראשוני
↑  ground clearance - מוגדר כמרחק המינימום בין הקצה התחתון של גוף הרכב (או השלדה) לכביש. מציין את גובה החלק התחתון של הרכב ביחס לקרקע. רוב היצרנים מציינים את ה-"ground clearance" ללא מטען או נוסעים. זו הסיבה, כשמעמיסים את הרכב עם נוסעים ומטען, גובה הנסיעה הזמין נמוך מהמצוין על ידי היצרן בפועל
↑  ("Runabout (car)" (אנ')) - סגנון גוף הרכב היה בסיסי ללא השמשה הקדמית, החלק העליון או הדלתות ושורת מושבים יחידה, יוצר בארצות הברית עד שנת 1915
FRACAS

FRACAS (ראשי תיבות באנגלית של: Failure reporting, analysis, and corrective action system, תרגום: מערכת דיווח, ניתוח ותיקון כשלים) היא שיטה לדיווח, סיווג, ניתוח כשלים ותכנון פעולות מתקנות בתגובה לאותם כשלים. היא משמשת בדרך כלל בסביבה תעשייתית לאיסוף נתונים, רישום וניתוח כשלים במערכת, ולרוב מיושמת באמצעות תוכנה. מערכת FRACAS עשויה לנסות לנהל דוחות כשל מרובים ומייצרת היסטוריה של כשל ופעולות תיקון. FRACAS מתעדת את הבעיות הקשורות למוצר או לתהליך ואת גורמי השורש והניתוחים הכרוכים בהם כדי לסייע בזיהוי ויישום פעולות תיקון.
שיטת FRACAS פותחה על ידי ממשלת ארצות הברית והוכנסה לראשונה לשימוש הצי האמריקאי וכל מחלקות סוכנויות הביטחון בשנת 1985. תהליך FRACAS הוא לולאה משוב עם השלבים הבאים:
דיווח על כשלים (FR): הכשלים והתקלות הקשורים למערכת, ציוד, תוכנה או תהליך מדווחים רשמית באמצעות טופס סטנדרטי (דוח פגמים, דוח כשל).
ניתוח (A): ביצוע ניתוח על מנת לזהות את גורמי השורש לכישלון.
פעולות מתקנות (CA): זיהוי, יישם ואימות פעולות מתקנות כדי למנוע הישנות נוספת של הכשל.
תוצרים נפוצים של FRACAS עשויים לכלול: מספר חלק, שם חלק, OEM, שדה MTBF, MTBR, MTTR, צריכת חלפים, צמיחת אמינות, התפלגות כשלים/תקריות לפי סוג, מיקום, מספר חלק, מספר סידורי, סימפטום וכו'.
לקריאה נוספת

↑  MIL-HDBK-2155 at ASSIST
Launchpad

| --- | --- |


 סוג:  תוכנה חופשית וקוד פתוח 
 תקופת הפעילות:  ינואר 2004 – הווה (כ־20 שנה) 
 בעלות:  קנוניקל 
 שפות תכנות:  פייתון, AJAX 
 launchpad.net
 
Launchpad הוא אתר ויישום רשת המאפשר לגולשים לפתח ולתחזק תוכנות ובייחוד כאלו חופשיות.
האתר שייך לחברת קנוניקל ומאחסן כ-30,000 מיזמים שונים, בהם מיזמי אובונטו ובאזאר. האתר תחת רישיון AGPL וכתוב בשפת פייתון. בפברואר 2014 דורג האתר במקום ה-6,644 בדירוג האתרים העולמי של חברת אלקסה.
באתר קיימים בין היתר התחומים הבאים:
תמיכה טכנית: מענה מקהילת המתכנתים לשאלות.
דיווח ופתרון באגים: ניתן לדווח באתר על באגים ובעיות בתוכנות המשתמשות ב-Launchpad.
קוד: צפייה וטיפול בקודי מקור שונים כדי לשנותם או לפתור בעיות בהם.
תרגום: תרגום תוכנות לשפות שונות.
ראו גם

סורספורג'
1233

שנת 1233 היא השנה ה-33 במאה ה-13. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

יסוד האינקוויזיציה והיא פותחת במצוד חסר רחמים אחר אחרוני הקתרים
צבא קסטיליה ניצח את צבא ממלכת גרנדה בקרב ג'רס.
נפטרו

1 במרץ – טומאזו הראשון, רוזן סבויה (נולד ב-1178)
ראו גם

ילידי 1233‎
נפטרים ב-1233‎
Lava (אלבום של אליונה אליונה)

Lava (בעברית: לבה) הוא אלבום האולפן הרביעי של הראפרית האוקראינית אליונה אליונה. האלבום יצא לאור ב-10 בדצמבר 2021 על ידי חברת התקליטים "קולומביה רקורדס". זוהי היצירה הקצרה ביותר שהוציאה אליונה אליונה לאורך קריירת הסולו שלה. כמו כן, לאחר הוצאתו של Lava חברה לזמרת ג'רי הייל, והשתיים החלו ליצור מוזיקה משותפת. הרצועה הראשונה, "Інтро (Будь зі мною)", היא שיתוף הפעולה היחיד באלבום.
רשימת רצועות

| מס' | שם | משך |
| --- | --- | --- |
| 1. | Інтро (Будь зі мною) (feat. KOLA)  | 3:14 |
| 2. | Лава  | 2:23 |
| 3. | 20 тонн  | 1:44 |
| 4. | Небо  | 1:43 |
| 5. | Шоу  | 2:10 |
| 6. | Обираєш сам  | 2:53 |
| 7. | Аутро (Лю)  | 1:38 |
| משך כולל: | משך כולל: | 15:47 |
הערות שוליים

↑  Lava – ספוטיפיי
FPGA

רכיב FPGA של חברת אלטרה
בלוק לוגי
FPGA (ראשי תיבות של "Field-Programmable Gate Array") הוא סוג של מעגל משולב, אשר ניתן להגדיר ולשנות את תפקודו לאחר הייצור, בתהליך תכנות הדומה להתקנת תוכנה. הגדרת תפקוד הרכיב מתבצעת על ידי הזנה של תרשים לוגי או על ידי שפות לתיאור מעגלים (כדוגמת VHDL או Verilog).
מוצר ה-FPGA הראשון פותח ושווק בשנת 1985 על ידי חברת זיילינקס.
היתרונות בשימוש ב־FPGA הם:
מאחר שרכיבי FPGA ניתנים לתכנות, ניתן לעדכן את התוכנה שלהם גם לאחר שלב הייצור ואפילו לאחר שהמוצר מגיע אל לקוח הקצה (כדוגמת עדכוני קושחה).
שלב התכנון של המעגל האלקטרוני פשוט יותר, והוא כולל בעיקר תכן של שילוב רכיב ה־FPGA במעגל מודפס (בניגוד לתכנון פרטני של מעגל אלקטרוני דיגיטלי פיזי, העוסק בכל פרטי הלוגיקה הנדרשת).
ניתן להתחיל בתהליך ייצור המעגלים המודפסים עוד לפני שהלוגיקה נכתבה או הושלמה.
ניתן לחלק את העבודה בין צוותים שונים, האחד עובד על תכנון המעגלים הפיזיים, והשני על המעגלים הלוגיים שיטענו לתוך ה־FPGA. לחלופין, ניתן לחלק את זמן הפיתוח של צוות בודד, שראשית מתכנן את המעגל המודפס, ובזמן שזה נמצא בתהליכי ייצור, כותב את הלוגיקה עבור ה־FPGA.
תהליך הפיתוח הוא מהיר ביותר מאחר שאין צורך בתהליך ייצור כלשהו ולכן מתאים מאוד לפיתוח של אב טיפוס.
ה־FPGA מורכב מיחידות לוגיות ניתנות לתכנות ומרשת של אמצעים לחיבור ולניתוק בין היחידות השונות. בטעינת ה־FPGA מקבלות היחידות הגדרה לאופי פעולתן, והיחידות מתחברות ליחידות אחרות, בצורה שמממשת את המעגל הלוגי הכולל. רכיבי FPGA יכולים לשמש למגוון פונקציות, החל מלוגיקות פשוטות כגון שערים לוגיים וכלה ביכולות מורכבות כגון דלגלגים ומרחבי זיכרון.
שימושים

ה־FPGA התחיל את דרכו כמקביל ומתחרה ל־CPLD, אך ככל שהגודל, היכולות, ומהירות הפעולה של ה־FPGA גדלו, גדל גם נתח השוק של רכיבים מסוג זה, וכיום מקובל למצוא רכיבי FPGA כמערכת על שבב (SoC).
נהוג להשתמש ברכיבי FPGA עבור מעגלים שנועדו לבצע משימות בעלות אותו אופי, אך שונות אחת מהשנייה בלוגיקה הפנימית (ולא בממשקים החיצוניים), ואשר מיוצרים בכמויות קטנות. במעגלים אלו, העלות של התכנון והייצור של כל דגם היא גבוהה יחסית, ולכן יש היגיון לשאוף לפיתוח של מעגל חשמלי בעל ממשקים משותפים שיתאימו למספר מוצרים שונים, ובכך להגדיל את כמות המעגלים שמיוצרים (ולהפחית את ה־NRE למעגל כפי שקיים ב־ASIC, וכתוצאה מכך את העלות למעגל).
בזכות המבנה הפנימי של רכיבי ה־FPGA, הם שימושיים במיוחד בתחומים הדורשים עיבוד מקבילי, וניתן לבצע בהם כמות גדולה יחסית של פעולות וחישובים, אפילו כאשר קצב אות השעון נמוך יחסית. יכולת זו שימושית במיוחד בתחום פיצוח הצפנות, ואף פתחה אפשרות לסוג חדש של עיבוד, שבו רכיבי ה־FPGA מסייעים למעבד הראשי בביצוע פעולות מסוימות, לפעמים על פי הגדרת תצורה ספציפית, שנטען לתוך ה־FPGA מיד לפני ביצוע החישוב ב־FPGA.
המגבלה העיקרית בשילוב רכיבי FPGA במחשבים היא יכולת הביצועים מבחינת מהירות והספק חשמלי בהשוואה למעגלי VLSI בתכנון מלא וב־ASIC ומגבלת הסיבוכיות האפשרית הנמוכה ב־FPGA, בהשוואה לאפשרויות בתוכנה רגילה. אחת הדרכים להתמודד עם מגבלה זו היא להפחית את הדיוק היכן שניתן, על מנת לנצל את המקביליות של ה־FPGA. מגבלה נוספת היא זמן ההכנה הארוך יחסית (בהשוואה לתוכנה רגילה) מרגע שהוגדר שינוי מסוים בתצורת הטעינה של ה־FPGA, עד לרגע שניתן להשתמש בתצורה הזו.
היסטוריה

עוד לפני ה-FPGA היו קיימים Programmable ROM ‏(PROM) ו-Programmable logic device ‏(PLD), שאותם היה ניתן לתכנת במפעל.
ב-1983 נוסדה חברת אלטרה וב-1984 החלה לייצר מכשיר ניתן לתכנות מחדש בשם EP300 באמצעות מחיקה של תאי EPROM. ב-1985 מייסדי זיילינקס (Xilinx), רוס פרימן וברנרד וונדרשמידט פיתחו מערך שערים (gate array) שניתן לתכנות מחדש - XC2064 שבו היו 64 בלוקים לוגים קונפיגורבילים. במהלך שנות ה-90 של המאה ה-20 חלה צמיחה משמעותית ב-FPGA. בתחילת העשור שימשו בעיקר לתקשורת.
חברות כדוגמת מיקרוסופט החלו להשתמש ב-FPGA גם לצורך מערכות עם ביצועים גבוהים הדורשות כוח עיבוד רב (למשל במרכזי נתונים) הודות ליתרון של ביצועים לוואט, כשמיקרוסופט עושה בהם שימוש מ-2014 לצורך מנוע החיפוש בינג.
ראו גם

VLSI
ASIC
VHDL
Verilog
9K330 טור

ערך זה עוסק במערכת נשק. אם התכוונתם למשמעות אחרת, ראו .
| --- | --- |

מערכת הטור
 מידע כללי
 מדינה מייצרת:  רוסיה רוסיה
 יצרן:  Izhevsk Electromechanical Plant 
 שנת ייצור:  1986
 תקופת השימוש:  1986–הווה (כ־38 שנים) 
 דגם קודם:  9K33 אוסה
 מערכה מרכזית:  המלחמה בדרום אוסטיה
 מידע טכני
 אורך:  7.5 מטר
 רוחב:  3.3 מטר
 גובה:  5.1 מטר
 משקל:  34 טון
 מהירות:  65 קמ"ש
 טווח פעולה:  500 ק"מ
 מנוע:  דיזל V-12 בעל 830 כ"ס
 צוות:  3
 מערכות נשק
 סוגי תחמיש:  טילי 9M330
 
| --- | --- |

 מידע בסיסי
 קוד נאט"ו:  Gauntlet 
 ייעוד:  טיל קרקע-אוויר
 ארץ ייצור:  ברית המועצות 
 יצרן:  Izhevsk Electromechanical Plant 
 מלחמות ומבצעים:  המלחמה בדרום אוסטיה 
 תקופת השירות:  1986–הווה (כ־38 שנים) 
 פלטפורמת שיגור:  רכב שיגור 9A331
 מאפיינים כלליים
 הנעה:  מנוע רקטי דלק מוצק
 משקל:  167 ק"ג
 ממדים
 אורך:  3.5 מטר
 קוטר:  235 מ"מ
 ביצועים
 מהירות:  850 מטר לשנייה
 טווח:  12 ק"מ
 גובה טיסה:  6,000 מטר
 ראש קרב והנחיה
 ראש קרבי:  15 ק"ג
 הנחיה:  שליטת רדיו
 
9K330 'טור' (מרוסית: Тор (טורוס), נאט"ו: SA-15 Gauntlet) היא מערכת נשק נגד מטוסים, מסוקים, טילי שיוט, חימוש מונחה מדויק, כלי טיס בלתי מאוישים ונשק בליסטי. המערכת פועלת בטווחים קצרים-בינוניים ומיועדת לפעול בכל סוגי מזג-האוויר.
פיתוח

פיתוח מערכת הטור החל בפברואר 1975. המערכת תוכננה כממשיכה של מערכת האוסה. במקביל למערכת היבשתית פותחה מערכת ימית (SA-N-9 Gauntlet) שיועדה להיות מותקנת במספר סוגי אוניות קרב, ובהן גם סיירות הקרב מסדרת קירוב.
הפרויקט קיבל דרישות מדויקות בהן היה עליו לעמוד. נדרש ממערכת הטור להיות בעלת יכולת גילוי מוגברת, ובעלת יכולת עקיבה של מטרות מהירות ומטרות בעלות שטח חתך מכ"ם נמוך – מטרות אתגריות. כמו כן היה על המערכת להיות מסוגלת לטפל ביעילות עם מספר רב של מטוסים ותקיפות אוויריות תוך מתן יכולת אינטגרציה באחוזים גבוהים מול מערכות נ"מ אחרות. לאחר תקופת אבולוציה בשנים 1984-1983, המערכת היבשתית נכנסה לשימוש בשנת 1986.
שיפורים

גם בזמן שמערכת הטור הייתה בשלבי הכנסה לשירות, החלו עבודות לשדרוגה שהתבטאו בסופו של דבר בגרסת ה-Tor-M1 המשודרגת. במערכת החדשה הוכנסו שיפורים רבים ובהם ערוץ בקרת ירי נוסף, שאפשר התבייתות על שני גופים שונים בו-זמנית. גרסאות נוספות בעלות יכולת לוחמה אלקטרונית משופרת יוצרו כמו ה-Tor-M1-1 וה-Tor-M1V והגרסה החדישה והעדכנית ביותר ה-Tor-M2E הוצגה בתערוכת נשק בשנת 2007 והיא כוללת שיפורים במכ"ם שליטת האש, וארבעה ערוצי בקרת ירי המאפשרת ל-4 טילים להיות מונחים בו זמנית.
תיאור המערכת

המערכת מורכבת על גבי תובת נגמ"ש וכוללת מכ"ם גילוי מערך רב מופעי לטווח של 25 ק"מ, המסוגל לזהות עד 48 מטרות ולעקוב אחר 10 מטרות בו זמנית. כמו כן למערכת מכ"ם מערך רב-מופעי נוסף לטווח של עד 20 ק"מ המשמש להנחיית טילים אשר מסוגל להנחות שני טילים בו זמנית (או ארבעה בגרסה החדשה). את המערכת ניתן להפעיל באופן עצמאי או כחלק ממערך של משגרים. בנוסף, המערכת יכולה לפעול כשהיא נייחת או תוך כדי תנועה. התורן הנושא את המכ"ם ניתן לקיפול לצורך הקטנת הצללית של הרכב.
גרסאות

9K330 טור עם טילי 9M330 בעלי טווח מינימלי של 2 ק"מ. הוכנסה בשנת 1986.
9K331 טור-M עם טילי 9M331 בעלי טווח מינימלי של 1.5 ק"מ ויכולת ביות על 2 מטרות בו זמנית. הוכנסה בשנת 1991.
9K331M טור-M1 עם טילי 9M331 בעלי טווח מינימלי של 1.5 ק"מ.
9K332 טור-M2 עם טילי 9M331 בעלי טווח מינימלי של 1 ק"מ, ובעלת מכ"ם עקיבה חדש.
חימוש

המערכת נושאת 8 טילים מסוג 9M330 המשוגרים אנכית. לטיל מנוע דלק מוצק המופעל לאחר הדיפתו מהמשגר. אורך הטיל הוא 3.5 מ', משקלו 167 ק"ג והוא נושא ראש קרב בעל 15 ק"ג חנ"מ. מהירותו המרבית של הטיל היא 2.8 מאך.
הנחיית הטיל מתבצעת באמצעות יחידת השיגור, אנטנת שידור המורכבת על הכלי מאפשרת את התקשורת עמו. לטיל עצמו מרעום קרבה.
למערכת מחשב בקרה המזהה את המטרות השונות, מתעדף אותן ומחליט באופן אוטומטי מהן המטרות האיכותיות ביותר, דבר המשפר את יכולת השליטה של מפעיל המערכת.
מדינות המפעילות את המערכת

רוסיה רוסיה – 148 יחידות.
אוקראינה אוקראינה – 100 יחידות.
מיאנמר מיאנמר – 48 יחידות.
הרפובליקה העממית של סין הרפובליקה העממית של סין – 35 יחידות.
איראן איראן – 29 יחידות.
יוון יוון – 25 יחידות.
מצרים מצרים – 16 יחידות.
ונצואלה ונצואלה – 12 יחידות.
קפריסין קפריסין – 6 יחידות.
בלארוס בלארוס – 4 יחידות.
| רק"מ מדינות הגוש הסובייטי לאחר מלחמת העולם השנייה |
| --- | --- | --- |
| טנקים | T-84 Oplot-M • T-90 • T-84 • T-80 • T-72 • IT-1 • T-64 • T-62 • PT-76 • T-55 • T-10 • ארמטה T-14 |  |
| נגמ"שים | BTR-152 • BTR-94 • BPM-97 • BTR-90  • BTR-80 • BTR-70 • BTR-60 • BTR-40 • BTR-4 • BTR-3 • BTR-D • BTR-50 • MT-LB |  |
| נגמ"שי לחימה | BMPT • BTR-T • BMD-3 • BMD-2 • BMD-1 • BMP-3 • BMP-2 • BMP-1 • ‏T-15 ארמטה |  |
| תותחים מתנייעים | 2S1 גווזדיקה • ‏SO-152 • ‏2S4 טולפן • ‏2S5 גיאטסינט-S • ‏2S7 פיון • ‏2S9 נונה • ‏2S19 MSTA‏ • ‏‏2S23 נונה-SVK • ‏2S25 Sprut-SD • ‏2S31 וונה • ‏ASU-57 • ‏ASU-85 • ‏A-222 ברג |  |
| ארטילריה רקטית | BM-14 • ‏BM-21 גראד • ‏BM-24 • ‏BM-25 • ‏BM-27 אוראגן • ‏TOS-1 • ‏BM-30 סמרץ' |  |
| טילי קרקע-קרקע | 2K6 לונה • 9K52 לונה-M • ‏OTR-21 טוצ'קה • OTR-23 אוקה • 9K720 איסקנדר • K-300P בסטיון-P |  |
| רק"ם נ"מ | ‏SA-22 • SA-19  • ZSU-23-4 • ZSU-57-2 • BTR-152A\D\E • BTR-40A |  |
| מערכות קרקע-אוויר | SA-4 • ‏SA-6 • ‏SA-8 • ‏SA-9 • ‏‏SA-10 • ‏SA-11 • ‏‏SA-12 • ‏SA-13 • ‏SA-15 • ‏SA-17 • ‏SA-19 • ‏‏SA-20 • ‏‏SA-21 • ‏‏SA-22 |  |
Breach

Breach (בעברית: הפרה) הוא מיני-אלבום השני של הזמר הסקוטי לואיס קפלדי. האלבום יצא לאור ב-8 בנובמבר 2018, על ידי חברת התקליטים וירג'ין EMI. מתוך האלבום יצאו שלושה סינגלים.
רשימת רצועות

| Breach> מס' | Breach> שם | Breach> משך | Breach>  | Breach>  | Breach>  | Breach>  | Breach>  | Breach>  | Breach>  |
| --- | --- | --- | --- | --- | --- | --- | --- | --- | --- |
| 1. | Tough  | 3:48 |  |  |  |  |  |  |  |
| 2. | Grace  | 3:03 |  |  |  |  |  |  |  |
| 3. | Someone You Loved  | 3:02 |  |  |  |  |  |  |  |
| 4. | Something Borrowed (דמו)   | 3:15 |  |  |  |  |  |  |  |
| משך כולל: | משך כולל: | 13:10 |  |  |  |  |  |  |  |
מיקומי שיא

|   ‏‏‏  מצעדים ודירוגים (2019–2020)> מדינה |   ‏‏‏  מצעדים ודירוגים (2019–2020)> מצעד |   ‏‏‏  מצעדים ודירוגים (2019–2020)> מיקום שיא |
| --- | --- | --- |
|  קנדה | מצעד האלבומים הקנדי | 95 |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |
| --- | --- | --- |
|  דנמרק | היטליסטן | 71 |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 8 בנובמבר 2018 | תקליטור • הורדה דיגיטלית | וירג'ין EMI |  |
הערות שוליים

1 2  Breach, genius (באנגלית)
↑  Breach by Lewis Capaldi on Apple Music (באנגלית), 2020-10-07, נבדק ב-2020-08-18
| --- | --- |
בקרת זהויות :  MusicBrainz release group: 8445420c-fbef-4d3e-86f1-565451ac5738
1401

ערך זה עוסק בשנת 1401 לספירה. אם התכוונתם למחשב מתוצרת IBM, ראו .
שנת 1401 היא השנה הראשונה במאה ה-15. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
נולדו

ניקולאוס קוזאנוס, פילוסוף, תאולוג ומתמטיקאי גרמני (נפטר ב-1464)
27 במרץ – אלברכט השלישי, דוכס בוואריה (נפטר ב-1460)
23 ביולי – פרנצ'סקו ספורצה, דוכס מילאנו (נפטר ב-1466)
21 בדצמבר – מזאצ'ו, צייר פלורנטיני (נפטר ב-1428 בערך)
ראו גם

ילידי 1401‎
נפטרים ב-1401‎
Break Every Rule

Break Every Rule (בעברית: לשבור כל כלל או שוברת כל כלל) הוא אלבום האולפן השישי של הזמרת-יוצרת האמריקאית טינה טרנר. האלבום יצא לאור ב-23 בספטמבר 1986, על ידי חברת התקליטים קפיטול רקורדס. בדומה לאלבומה הקודם, גם אלבום זה זכה להצלחה רבה וזכה למעמד של אלבום פלטינה או זהב במקומות רבים בעולם.
עם יציאתו נכנס האלבום אל המקום הרביעי במצעד הבילבורד 200.
הצלחה מסחרית

בדומה לאלבום הקודם של טרנר גם אלבום זה זכה להצלחה רבה. בנוסף הוא הגיע לחמישייה הפותחת במדינות רבות בעולם, ביניהן ארצות הברית, בריטניה ושווייץ. בגרמניה זכה להצלחה רבה במיוחד כאשר הגיע למקום הראשון ושהה שם במשך 12 שבועות. האלבום הגיע למעמד פלטינה כפולה באוסטריה, קנדה, גרמניה ושווייץ ולמעמד פלטינה בארצות הברית, בריטניה, ניו זילנד וספרד. נכון להיום[דרושה הבהרה] מכירות האלבום עומדות על 12 מיליון עותקים בכל העולם.
סיבוב הופעות

על מנת לקדם את האלבום יצאה טרנר לסיבוב הופעות בן 218 הופעות אשר מכר מיליוני כרטיסים והפך לאחד מסיבובי ההופעות הנשיים המצליחים ביותר בהיסטוריה. בין היתר שברה טרנר שיא בברזיל כאשר הופיעה מול קהל של 180 אלף איש בהופעה הגדולה ביותר בתולדות המדינה עד אז. במהלך סיבוב ההופעות, הגיעה טרנר בקיץ 1987 לישראל לשתי הופעות יחידות בפארק הירקון.
מאוחר יותר יצא גם אלבום וידאו בשם "Tina Live in Europe", אשר תיעד את אחת ההופעות מהסיבוב באירופה.
רשימת רצועות

| Break Every Rule> מס' | Break Every Rule> שם | Break Every Rule> משך | Break Every Rule>  | Break Every Rule>  | Break Every Rule>  | Break Every Rule>  | Break Every Rule>  | Break Every Rule>  | Break Every Rule>  |
| --- | --- | --- | --- | --- | --- | --- | --- | --- | --- |
| 1. | Typical Male  | 4:18 |  |  |  |  |  |  |  |
| 2. | What You Get Is What You See  | 4:31 |  |  |  |  |  |  |  |
| 3. | Two People  | 4:11 |  |  |  |  |  |  |  |
| 4. | Till the Right Man Comes Along  | 4:11 |  |  |  |  |  |  |  |
| 5. | Afterglow  | 4:30 |  |  |  |  |  |  |  |
| 6. | Girls  | 4:56 |  |  |  |  |  |  |  |
| 7. | Back Where You Started  | 4:27 |  |  |  |  |  |  |  |
| 8. | Break Every Rule  | 4:02 |  |  |  |  |  |  |  |
| 9. | Overnight Sensation  | 4:40 |  |  |  |  |  |  |  |
| 10. | Paradise Is Here  | 5:35 |  |  |  |  |  |  |  |
| 11. | I'll Be Thunder  | 5:21 |  |  |  |  |  |  |  |
| משך כולל: | משך כולל: | 50:42 |  |  |  |  |  |  |  |
הערות שוליים

↑  בראיין אדמאס, טרי בריטן, נייל דורפסמן, מארק קנופפלר, בוב קלירמונטיין, רוברט היין
↑  Tina Turner - Break Every Rule, Discogs (באנגלית)
↑  Tina Turner, Billboard
↑  אירית רותם, טינה: טובה לאוזן ולעין, מעריב, 22 ביולי 1987
| --- | --- |
בקרת זהויות :  MusicBrainz release group: b7cda27a-6174-3b99-aaf9-d2420a62319c
1400

שנת 1400 היא השנה ה-100 במאה ה-14. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
נולדו

13 בינואר – ז'ואאו, מושל פורטוגל,בנו של ז'ואאו הראשון, מלך פורטוגל, וסבם של מנואל הראשון, מלך פורטוגל ואיזבלה הראשונה, מלכת קסטיליה (נפטר ב-1442)
לוקה דלה רוביה, פסל איטלקי (נפטר ב-1482)
נפטרו

14 בפברואר – ריצ'רד השני מלך אנגליה (נולד ב-1367)
25 באוקטובר – ג'פרי צ'וסר, משורר אנגלי (נולד ב-1343)
ראו גם

ילידי 1400‎
נפטרים ב-1400‎
1405

שנת 1405 היא השנה החמישית במאה ה-15. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
נולדו

8 בפברואר – קונסטנטינוס האחד עשר, קיסר האימפריה הביזנטית (נהרג ב-1453)
6 במרץ – חואן השני, מלך קסטיליה (נפטר ב-1454)
18 באוקטובר – האפיפיור פיוס השני (נפטר ב-1464)
נפטרו

18 בפברואר – טימור לנג, מייסד האימפריה הטימורית ואבי האומה האוזבקית (נולד ב-1336)
19 בפברואר – טימור לנג, שליט וכובש מונגולי-טורקי, ומייסד האימפריה הטימורית (נולד ב-1336)
16 במרץ – מרגריט השלישית, רוזנת פלנדריה (נולדה ב-1350)
ראו גם

ילידי 1405‎
נפטרים ב-1405‎
FOTA

עדכון קושחה על גבי האוויר (באנגלית: Firmware Over The Air; בראשי תיבות: FOTA) היא טכנולוגיה באמצעותה ניתן לעדכן את הקושחה המוטבעת בטלפון סלולרי או מחשב לוח ללא צורך בחיבור להתקנים חיצוניים. FOTA מכונה גם עדכוני תוכנה, עדכוני קושחה וניהול מכשיר.
במקור, עד שנת 2002 עדכוני קושחה עבור מכשירים ניידים התבצעו באמצעות ביקור במרכז שירות ייעודי או באמצעות חיבור המכשיר אל המחשב לצורך הורדת הקושחה. שיטות עדכון אלו לוו בסרבול ואף הצריכו מעקב של בעל המכשיר וחיפוש פעיל של עדכוני התוכנה. כיום, מציעים רוב יצרני המכשירים הסלולריים עדכוני תוכנה באוויר, באמצעות ה־FOTA. אם למכשיר הנייד יש אפשרות להוריד עדכוני FOTA, העדכונים מותקנים ישירות מספק המכשיר על גבי האוויר, כלומר ללא צורך בחיבורים מיוחדים.
ה-FOTA מאפשרת ליצרני ומפיצי הקושחה לעבוד בשיטת דחיפה, ולייצא באופן שוטף את העדכונים. כך יכולים יצרני העדכונים לוודא כי בעלי המכשירים משתמשים בתוכנה המעודכנת ביותר, הכוללת לרוב שיפורים ותיקונים לתוכנה. מרבית יצרני הטלפונים הניידים הגדולים מספקים מידע על עדכוני FOTA באתרי האינטרנט שלהם, ולרוב יפרטו אלו דגמים תומכים בעדכונים על גבי האוויר (דרך FOTA) ואלו עדיין דורשים עדכון באמצעות חיבור כבל מחשב.
חברת האנליסטים הבריטית ARCchart מעריכה כי בין השנים 2003‏-2006 נמכרו ברחבי העולם לפחות 230 דגמים התומכים ב-FOTA וכי עד אמצע 2008, לתחזיות החברה, כ-50% מכל משלוח המכשירים הם בעלי יכולות FOTA.(הקישור אינו פעיל)
גרסאות ה-FOTA מיוצרות בשפות שונות על ידי היצרנים או היבואנים הרשמיים של מכשירי הטלפון בעולם ועוברות בדיקות טרם העברתם לבעלי המכשירים על מנת לוודא תאימות לשפה.
יצרני הטלפון הנוכחיים המייצרים טלפונים התומכים ב-FOTA כוללים את סמסונג, LG אלקטרוניקה, HTC, NEC, מוטורולה, סניו, Kyocera, שארפ, סוני אריקסון, טושיבה, אפל ועוד.
אופנים שונים לעדכוני FOTA

קיימות מספר שיטות שונות לעדכון קובצי דלתא והשמתם לחומרה: הטלאה, ריפוד וחישוביות.
אופנים שונים לעדכוני FOTA > הטלאה (Patching)

תיקון כרוך בהחדרת הוראת קפיצה להחלפת הבלוק בתחילתו, המצביעה על הבלוק החלופי. בלוק ההחלפה מצורף לתמונה בשטח התרחבות חופשי. החיסרון הוא שהתמונה איננה זהה ברמת הביט לגרסת היעד המקורית ודורשת כמויות עודפות של זיכרון בהטמעות קושחה בעולם אמיתי.
אופנים שונים לעדכוני FOTA > הוספת שכבה (Padding)

הוספת שכבה כרוכה בהוספת זיכרון עודף או "פדים" סביב גושי קושחה שעשויים להיות מוחלפים. הליך זה דורש 10-20% נוספים מזיכרון המכשיר ומצריך תכנון מראש של היצרן במסגרת הליך הפיתוח. בנוסף, גושי זיכרון שאינן בעלות שכבות נוספות, לעיתים קרובות אינן יכולות להתעדכן, דבר המקשה על עדכונים שאינם רציפים.
אופנים שונים לעדכוני FOTA > חישוביות (Computation)

חישוביות מעבדת את הפלט ממהדר התוכנה והמקשר ליצירת הנחיות עדכון אופטימליות. גישה זו אינה מפריעה לתהליך הפיתוח ועדיין מייצרת תמונות מדויקות ברמת הביט. הגישה החישובית מאפשרת עדכון של גודלי הקושחה באופן הניתן לחיזוי, תומכת בשדרוגי גרסה לא רציפים ועדכונים ללא הגבלה למכשיר.
הערות שוליים

↑  Martin, Chris (23 בפברואר 2012). "Asus is still set on February Android 4.0 upgrade for original Transformer". The Inquirer. נבדק ב-27 במרץ 2012. {{cite news}}:  (עזרה)
↑  "B&B Electronics Expands Its Wireless Reach with Acquisition of Conel and Its Portfolio of Cellular Routers and Gateways". MarketWatch. 2 במרץ 2012. נבדק ב-27 במרץ 2012. {{cite news}}:  (עזרה)
↑  "Cellular module adds FOTA, GSM positioning". Dataweek. 7 במרץ 2012. נבדק ב-27 במרץ 2012. {{cite news}}:  (עזרה)
↑  Hess, Arne (9 במרץ 2012). "UPGRADE: Samsung to offer Android 4.0 for its Galaxy S II end of this week". The Unwired. נבדק ב-27 במרץ 2012. {{cite news}}:  (עזרה)
↑  Gilbert, David (9 במרץ 2012). "Samsung Galaxy S2 Ice Cream Sandwich Update Confirmed (Then Retracted)". International Business Times. נבדק ב-27 במרץ 2012. {{cite news}}:  (עזרה)
↑  http://www.visionmobile.com/rsc/researchreports/Firmware_OTA_research_paper.pdf
Break a Broken Heart

"Break a Broken Heart" (בעברית: "לשבור לב שבור") הוא סינגל שהוקלט על ידי הזמר האוסטרלי־קפריסאי אנדרו למברו. את השיר הוציאו לאור ב-2 במרץ 2023 חברות התקליטים פאניק רקורדס וסיטי פופ רקורדס. נכתב על ידי ג'ימי י'נסון, ג'ימי תורנפלדט, מרקוס וינתר-יון ותומאס סטאנגארד, ונבחר על ידי רשות השידור הקפריסאית לייצג את המדינה באירוויזיון 2023, שהתקיים בליברפול שבממלכה המאוחדת.
על השיר

"Break a Broken Heart" נכתב והולחן על ידי שילוב של כותבים ממוצא דני ושוודי. הוא תואר כבלדה על מערכות יחסים המסתיימות בשברון לב, אך בסופו של דבר עתידות להוות מוטיבציה לקידום נפשו של האדם ולהפכו לחזק יותר. הווידאו קליפ הרשמי של השיר פורסם בערוץ היוטיוב הרשמי של תחרות הזמר של האירוויזיון ב-2 במרץ 2023. יציאתו בפלטפורמות הסטרימינג השונות, דוגמת ספוטיפיי ואפל מיוזיק, נערך מאוחר יותר באותו היום.
לפני האירוויזיון

רשות השידור הקפריסאית CyBC המשיכה בשיטתה הפנימית לבחירת נציגה ושירה לאירוויזיון. ב-17 באוקטובר 2022 נחשף כי למברו עתיד לשאת את דגל קפריסין על בימת האירוויזיון בליברפול. למברו ניסה את מזלו בעבר לייצג את אוסטרליה באירוויזיון 2022. הוא הגיע למקום השביעי בקדם האוסוטרלי, Eurovision – Australia Decides, עם השיר "Electrify".‏